CELEX: 31985S3699
Language: el
Date: 1985-12-23 00:00:00
Title: Απόφαση αριθ. 3699/85/ΕΚΑΧ της Επιτροπής της 23ης Δεκεμβρίου 1985 για την αναστολή της απόφασης αριθ. 3715/83/ΕΚΑΧ που καθορίζει ελάχιστες τιμές για ορισμένα προϊόντα σιδήρου και χάλυβα

Avis juridique important

|

31985S3699

Απόφαση αριθ. 3699/85/ΕΚΑΧ της Επιτροπής της 23ης Δεκεμβρίου 1985 για την αναστολή της απόφασης αριθ. 3715/83/ΕΚΑΧ που καθορίζει ελάχιστες τιμές για ορισμένα προϊόντα σιδήρου και χάλυβα  

Επίσημη Εφημερίδα αριθ. L 351 της 28/12/1985 σ. 0053 - 0053 Ισπανική ειδική έκδοση: Κεφάλαιο 08 τόμος 3 σ. 0072  Πορτογαλική ειδική έκδοση : Κεφάλαιο 08 τόμος 3 σ. 0072 

***** ΑΠΟΦΑΣΗ αριθ. 3699/85/ΕΚΑΧ ΤΗΣ ΕΠΙΤΡΟΠΗΣ  της 23ης Δεκεμβρίου 1985  για την αναστολή της απόφασης αριθ. 3715/83/ΕΚΑΧ που καθορίζει ελάχιστες τιμές για ορισμένα προϊόντα σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 3715/83/ΕΚΑΧ (1), όπως τροποποιήθηκε τελευταία από την απόφαση αριθ. 2143/85/ΕΚΑΧ (2), και ιδίως το άρθρο 7,  Εκτιμώντας:  ότι η απόφαση που καθορίζει ελάχιστες τιμές για τις παραδόσεις ορισμένων προϊόντων σιδήρου και χάλυβα από την 1η Ιανουαρίου 1984 είχε ενταχθεί στο πλαίσιο των άλλων μέτρων που έλαβε η Επιτροπή για την αντιμετώπιση της κρίσης και συγκεκριμένα των ποσοτικών μέτρων· ότι η ισχύς της απόφασης αυτής έπρεπε να είναι προσωρινή έως ότου η εξέταση της αγοράς επιτρέψει την επάνοδο στον ελεύθερο ανταγωνισμό και στην εφαρμογή των συνήθων κανόνων σύμφωνα με το άρθρο 60 της συνθήκης ·  ότι, στο διάστημα μεταξύ Ιουλίου και Οκτωβρίου 1985, η Επιτροπή γνωστοποίησε στο Συμβούλιο και τη συμβουλευτική επιτροπή τους γενικούς προσανατολισμούς της όσον αφορά την κοινοτική πολιτική στον τομέα της βιομηχανίας σιδήρου και χάλυβα μετά το 1985 και όσον αφορά την οργάνωση της αγοράς σιδήρου και χάλυβα·  ότι η οξύτερη φάση της κρίσης της βιομηχανίας σιδήρου και χάλυβα βρίσκεται στο τέλος της· ότι με τις σημερινές συνθήκες της αγοράς το καθεστώς των ελάχιστων τιμών που καθιερώθηκε την 1η Ιανουαρίου 1984 δεν είναι πλέον απαραίτητο·  ότι η Επιτροπή πρέπει ωστόσο να παραμείνει σε επιφυλακή και ότι είναι επομένως προτιμότερο να ανασταλεί απλώς η εφαρμογή των ελάχιστων τιμών, ώστε να υπάρχει η δυνατότητα επανεισαγωγής τους αν το απαιτήσει η κατάσταση·  ότι προς το τέλος του 1986 η Επιτροπή θα εξετάσει την κατάσταση της αγοράς προκειμένου να διαπιστώσει κατά πόσον είναι σκόπιμο να άρει την απόφαση αριθ. 3715/83/ΕΚΑΧ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Αναστέλλεται αμέσως η εφαρμογή της απόφασης αριθ. 3715/83/ΕΚΑΧ.  2. Η Επιτροπή μπορεί, αφού ενημερώσει τη συμβουλευτική επιτροπή και το Συμβούλιο, να αποφασίσει να επανεισαγάγει το καθεστώς των ελάχιστων τιμών, αν διαπιστώσει ότι πληρούνται και πάλι οι όροι που προβλέπονται στο άρθρο 61 στοιχείο β) της συνθήκης.  Άρθρο 2  Οι ελάχιστες τιμές μπορούν να εφαρμόζονται στις παραδόσεις που θα γίνουν μέχρι τις 31 Μαρτίου 1986 οι οποίες αφορούν συναλλαγές που έχουν συμφωνηθεί σύμφωνα με τους όρους της απόφασης αριθ. 3715/83/ΕΚΑΧ πριν από την έναρξη ισχύος της παρούσας απόφασης.  Άρθρο 3  Η παρούσα απόφαση αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 373 της 31. 12. 1983, σ. 1.  (2) ΕΕ αριθ. L 199 της 29. 7. 1985, σ. 21.